ddrg/super_eurlex huggingface dataset:
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος πέμπτος - Γενικές διατάξεις, Άρθρο 190





Αρθρο 190. Το γλωσσικό καθεστώς των οργάνων της Κοινότητος ορίζεται από το Συμβούλιο ομοφώνως, με την επιφύλαξη του κανονισμού διαδικασίας του Δικαστηρίου.
11957A/PRO/CJ/11

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙ: Οργάνωση, Άρθρο 11
Αρθρο 46.

1. Κάθε σχέδιο προς συγκρότηση κοινής επιχειρήσεως, που προέρχεται από την Επιτροπή, από Κράτος μέλος ή οποιαδήποτε άλλη πρωτοβουλία, αποτελεί αντικείμενο ερεύνης της Επιτροπής.

Για το σκοπό αυτό η Επιτροπή λαμβάνει τη γνώμη των Κρατών μελών καθώς και κάθε δημοσίου ή ιδιωτικού οργανισμού, ο οποίος κατά την κρίση της δύναται να τη διαφωτίσει.

2. Η Επιτροπή διαβιβάζει στο Συμβούλιο με αιτιολογημένη γνώμη της κάθε σχέδιο προς συγκρότηση κοινής επιχειρήσεως.

Αν εκφέρει ευνοϊκή γνώμη περί της αναγκαιότητος της σχεδιαζομένης κοινής επιχειρήσεως, η Επιτροπή υποβάλλει στο Συμβούλιο προτάσεις σχετικά με:

α) τον τρόπο εγκαταστάσεως·

β) το καταστατικό·

γ) το μέγεθος και το ρυθμό της χρηματοδοτήσεως·

δ) την ενδεχομένη συμμετοχή της Κοινότητος στη χρηματοδότηση της κοινής επιχειρήσεως·

ε) την ενδεχομένη συμμετοχή τρίτου κράτους, διεθνούς οργανισμού ή υπηκόου τρίτου κράτους στη χρηματοδότηση ή στη διαχείριση της κοινής επιχειρήσεως·

στ) την παροχή του συνόλου ή μέρους των πλεονεκτημάτων, τα οποία απαριθμούνται στο παράρτημα ΙΙΙ της παρούσης συνθήκης.

Επισυνάπτει λεπτομερή έκθεση επί του συνόλου του σχεδίου.
Αρθρο 6.

Οι δικαστές δε δύνανται να απαλλαγούν των καθηκόντων τους ούτε να κηρυχθούν έκπτωτοι του δικαιώματός τους προς συνταξιοδότηση ή άλλων αντ’αυτού πλειονεκτημάτων, εκτός αν με ομόφωνη απόφαση των δικαστών και των γενικών εισαγγελέων του Δικαστηρίου, έπαυσαν να ανταποκρίνονται στις απαιτούμενες προϋποθέσεις ή να εκπληρώνουν τις υποχρεώσεις που απορρέουν από το αξίωμά τους. Ο ενδιαφερόμενος δε μετέχει στις διασκέψεις αυτές.

Ο γραμματεύς γνωστοποιεί την απόφαση του Δικαστηρίου στους προέδρους του Ευρωπαϊκού Κοινοβουλίου και της Επιτροπής και την κοινοποιεί στον πρόεδρο του Συμβουλίου.

Σε περίπτωση αποφάσεως που απαλλάσσει το δικαστή των καθηκότων του, διά της τελευταίας αυτής κοινοποιήσεως ή θέση καθίσταται κενή.
Αρθρο 211.

Η Συνέλευση (*) συνέρχεται εντός δύο μηνών από την πρώτη συνεδρίαση του Συμβουλίου, συγκαλουμένη από τον πρόεδρό του, για να εκλέξει το προεδρείο της και να επεξεργασθεί τον κανονισμό της. Μέχρι της εκλογής του προεδρείου προεδρεύει το πρεσβύτερο μέλος της.

(*) Κατά παρέκκλιση από τις διατάξεις του άρθρου 3 της ΕΕΠ, και για ιστορικούς λόγους, ο όρος «Συνέλευση» δεν αντικαθίσταται από τους όρους «Ευρωπαϊκό Κοινοβούλιο».
Αρθρο 199.

Η Επιτροπή διασφαλίζει κάθε πρόσφορη σχέση με τα όργανα των Ηνωμένων Εθνών, των ειδικευμένων οργανισμών τους και της Γενικής Συμφωνίας Δασμών και Εμπορίου.

Διασφαλίζει επίσης πρόσφορες σχέσεις με όλους τους διεθνείς οργανισμούς.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο VΙΙ: Έλεγχος διασφαλίσεων, Άρθρο 85





Αρθρο 85. Εφ’όσον το απαιτούν νέες περιστάσεις, ο τρόπος εφαρμογής του ελέγχου που προβλέπεται στο παρόν κεφάλαιο, δύναται να προσαρμόζεται με πρωτοβουλία ενός Κράτους μέλους ή της Επιτροπής, από το Συμβούλιο που αποφασίζει ομοφώνως προτάσει της Επιτροπής και μετ’ακρόαση του Ευρωπαϊκού Κοινοβουλίου. Η Επιτροπή υποχρεούται να εξετάζει κάθε αίτηση που διατυπώνει Κράτος μέλος.
Αρθρο 92.

Οι διατάξεις του παρόντος κεφαλαίου εφαρμόζονται επί των περιουσιακών στοιχείων και προϊόντων, τα οποία αναγράφονται στους πίνακες, που αποτελούν οτο παράρτημα IV της παρούσης συνθήκης.

Οι πίνακες αυτοί δύνανται να τροποποιούνται κατόπιν πρωτοβουλίας της Επιτροπής ή ενός Κράτους μέλους, από το Συμβούλιο που αποφασίζει προτάσει της Επιτροπής.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙΙ: Διαδικασία, Άρθρο 28





Αρθρο 28. Τα Κράτη μέλη θεωρούν κάθε παράβαση του όρκου των μαρτύρων και των πραγματογνωμόνων ως έγκλημα αντίστοιχο με εκείνο που διαπράττεται ενώπιον εθνικού πολιτικού δικαστηρίου.Βάσει καταγγελίας του Δικαστηρίου, διώκουν τους δράστες του εγκλήματος αυτού ενώπιον του αρμοδίου εθνικού δικαστηρίου.
Αρθρο 5.

Εκτός των τακτικών ανανεώσεων και των θανάτων, τα καθήκοντα του δικαστού λήγουν ατομικώς διά παραιτήσεως.

Σε περίπτωση παραιτήσεως δικαστού, η επιστολή παραιτήσεώς του απευθύνεται στον πρόεδρο του Δικαστηρίου για να διαβιβασθεί στον πρόεδρο του Συμβουλίου. Διά της κοινοποιήσεως αυτής η θέση καθίσταται κενή.

Εκτός των περιπτώσεων εφαρμογής του άρθρου 6, κάθε δικαστής συνεχίζει να ασκεί τα καθήκοντά του μέχρις αναλήψεως καθηκόντων εκ μέρους του διαδόχου του.
11957A140

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙV: Το Δικαστήριο, Άρθρο 140
Αρθρο 125

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 18 της συνθήκης συγχωνεύσεως που έχει ως εξής:

Η Επιτροπή δημοσιεύει κατ’έτος, ένα μήνα τουλάχιστον προ της ενάρξεως της συνόδου του Ευρωπαϊκού Κοινοβουλίου γενική έκθεση περί της δραστηριότητος των Κοινοτήτων.]
Αρθρο 134

1. Παρά τη Επιτροπή συνιστάται Επιστημονική και Τεχνική Επιτροπή με συμβουλευτικά καθήκοντα.

Η γνώμη της Επιστημονικής και Τεχνικής Επιτροπής ζητείται υποχρεωτικώς στις περιπτώσεις που προβλέπονται από την παρούσα συνθήκη. Η γνώμη δύναται να ζητηθεί σε κάθε περίπτωση που η Επιτροπή το θεωρεί σκόπιμο.

2. Η Επιστημονικη και Τεχνική Επιτροπή αποτελείται από τριάντα τρία μέλη που διορίζονται από το Συμβούλιο κατόπιν διαβουλεύσεως με την Επιτροπή(***).

(***) Το πρώτο εδάφιο της παραγράφου 2 όπως τροποποιήθηκε από το άρθρο 23 της πράξεως προσχωρήσεως Ισπ./Πορτ.

Τα μέλη της επιτροπής αυτής διορίζονται υπό την προσωπική τους ιδιότητα για πέντε έτη. Ο επαναδιορισμός τους επιτρέπεται. Δε δύνανται να δεσμεύονται από επιτακτικές εντολές.

Η Επιστημονική και Τεχνική Επιτροπή εκλέγει κατ’έτος μεταξύ των μελών της, τον πρόεδρο και το προεδρείο της.
Αρθρο 37.

Ο πρόεδρος του Δικαστηρίου δύναται να αποφασίζει με συνοπτική διαδικασία, η οποία παρεκκλίνει, κατά το αναγκαίο μέτρο, από ορισμένους κανόνες που περιέχονται στον παρόντα οργανισμό και που θα ορισθεί από τον κανονισμό διαδικασίας, επί αιτήσεως αναβολής σύμφωνα με το άρθρο 157 της συνθήκης, λήψεως προσωρινών μέτρων βάσει του άρθρου 158 ή αναστολής της αναγκαστικής εκτελέσεως σύμφωνα με το άρθρο 164 τελευταία παράγραφος.

Σε περίπτωση κωλύματος ο πρόεδρος αναπληρώνεται από άλλο δικαστή κατά τους όρους του κανονισμού διαδικασίας.

Σε περίπτωση που εκδίδεται από τον πρόεδρο ή των αναπληρωτή του έχει προσωρινό χαρακτήρα και ουδόλως προδικάζει την απόφαση του Δικαστηρίου επί της κυρίας υποθέσεως.
Αρθρο 6.

Η Επιτροπή, για να ενθαρρύνει την εκτέλεση των προγραμμάτων ερευνών που της ανακοινώνονται, δύναται:

α) να παρέχει στο πλαίσιο συμβάσεων ερευνών οικονομική συνδρομή, αποκλειομένων των επιδοτήσεων·

β) να προμηθεύει επ’ανταλλάγματι ή δωρεάν τα αρχικά υλικά ή τα ειδικά σχάσιμα υλικά, που διαθέτει, για την εκτέλεση αυτών των προγραμμάτων·

γ) να θέτει επ’ανταλλάγματι ή δωρεάν στη διάθεση των Κρατών μελών, προσώπων ή επιχειρήσεων, εγκαταστάσεις, εξοπλισμούς ή τη συδρομή εμπειρογνωμόνων·

δ) να προκαλεί την από κοινού χρηματοδότηση από τα ενδιαφερόμενα Κράτη μέλη, πρόσωπα ή επιχειρήσεις.
11957A153

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙV: Το Δικαστήριο, Άρθρο 153
Αρθρο 54.

Ο οργανισμός έχει νομική προσωπικότητα και οικονομική αυτονομία.

Το Συμβούλιο, με ειδική πλειοψηφία προτάσει της Επιτροπής, εκδίδει το καταστατικό του οργανισμού.

Το καταστατικό δύναται να τροποποιείται κατά τον ίδιο τρόπο.

Το καταστατικό καθορίζει το κεφάλαιο του οργανισμού και τον τρόπο για την κάλυψή του. Η πλειοψηφία του κεφαλαίου πρέπει σε κάθε περίπτωση να ανήκει στην Κοινότητα και τα Κράτη μέλη. Η κατανομή του κεφαλαίου αποφασίζεται διά κοινής συμφωνίας των Κρατών μελών.

Το καταστατικό ορίζει τον τρόπο της εμπορικής διαχειρίσεως του οργανισμού. Δύναται να προβλέψει μία εισφορά επί του όγκου των συναλλαγών για την κάλυψη των εξόδων λειτουργίας του οργανισμού.
Αρθρο 223.

Κατά παρέκκλιση του άρθρου 60 και για να ληφθούν υπόψη οι μελέτες και εργασίες που έχουν ήδη αναληφθεί, οι αντιδραστήρες οι εγκατεστημένοι στο έδαφος ενός Κράτους μέλους η λειτουργία των οποίων δύναται να καταστεί κρίσιμη προ της εκπνοής περιόδου επτά ετών από την έναρξη της ισχύος της παρούσης συνθήκης απολαύουν προτεραιότητος ως προς τον εφοδιασμό τους για περίοδο κατ’ανώτατο όριο δέκα ετών από την ίδια ημερομηνία. Η προτεραιότης αυτή δύναται να ασκηθεί τόσο επί των πηγών των μεταλλευμάτων και των αρχικών υλικών που προέρχονται από την επικράτεια του κράτους αυτού, όσο και επί των αρχικών υλικών ή των ειδικών σχασίμων υλικών που αποτελούν αντικείμενο διμερούς συμφωνίας ή οποία έχει συναφθεί προς της ενάρξεως της ισχύος της συνθήκης και έχει ανακοινωθεί στην Επιτροπή κατά το άρθρο 105.

Η αυτή προτεραιότης παρέχεται κατά την αυτή περίοδο των δέκα ετών, για τον εφοδιασμό κάθε εργοστασίου διαχωρισμού ισοτόπων, είτε είναι κοινή επιχείρηση είτε όχι, και έχει αρχίσει να λειτουργεί στην επικράτεια ενός Κράτους μέλους προ της παρόδου επτά ετών από την έναρξη της συνθήκης.

Ο οργανισμός συνάπτει τις αντίστοιχες συμβάσεις, αφού εξακριβωθεί από την Επιτροπή ότι πληρούνται οι προϋποθέσεις εφαρμογής του δικαιώματος προτεραιότητος.
Αρθρο 69.

Το Συμβούλιο, αποφασίζοντας ομοφώνως προτάσει της Επιτροπής, δύναται να καθορίζει τις τιμές.

Ο οργανισμός, όταν κατ’εφαρμογή του άρθρου 60 καθορίζει τους όρους υπό τους οποίους δύνανται να ικανοποιούνται οι παραγγελίες, δύναται να προτείνει στους καταναλωτές, που έχουν δώσει παραγγελίες, εξίσωση των τιμών.
Αρθρο 173

Οι χρηματικές συνεισφορές των Κρατών μελών που προβλέπονται στο άρθρο 172 δύνανται να αντικατασταθούν ολικώς ή μερικώς από το προϊόν εισφορών που εισπράττονται από την Κοινότητα εντός των Jqat~m μελών.

Προς τούτο η Επιτροπή υποβάλλει προτάσεις στο Συμβούλιο σχετικά με τη φορολογική βάση, τον τρόπο καθορισμού του συντελεστού και τον τρόπο εισπράξεως των εισφορών αυτών.

Το Συμβούλιο δύναται, κατόπιν διαβουλεύσεως με το Ευρωπαϊκό Κοινοβούλιο επί των προτάσεων αυτών, να θεσπίζει διατάξεις, των οποίων συνιστά την αποδοχή από τα Κράτη μέλη σύμφωνα με τους συνταγματικούς τους κανόνες.
ΣΥΝΘΗΚΗ ΠΕΡΙ ΙΔΡΥΣΕΩΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΟΣ ΚΑΙ ΧΑΛΥΒΟΣ - ΑΡΘΡΟ 12Α



Επίσημη Εφημερίδα αριθ. C 191 της 29/07/1992 σ. 0045



Άρθρο 12 Α Κάθε μέλος της Επιτροπής, αν δεν πληροί πλέον τις αναγκαίες προϋποθέσεις για την άσκηση των καθηκόντων του ή αν διαπράξει βαρύ παράπτωμα, δύναται να απαλλάσσεται των καθηκόντων του από το Δικαστήριο, αιτήσει του Συμβουλίου ή της Επιτροπής.
Αρθρο 43

Οι αποφάσεις που λαμβάνονται από την Ανωτάτη Αρχή κατ’εφαρμογή του άρθρου 63 παράγραφος 2 της συνθήκης κοινοποιούνται στον αγοραστή, καθώς και στις ενδιαφερόμενες επιχειρήσεις αν η απόφαση αφορά το σύνολο ή σημαντική κατηγορία επιχειρήσεων, η προς αυτές κοινοποίηση δύναται να αντικατασταθεί με δημοσίευση.

Κάθε πρόσωπο, στο οποίο επεβλήθη χρηματική ποινή κατ´εφαρμογή του άρθρου 66 παράγραφος 5 εδάφιο 4 της συνθήκης, δύναται να ασκήσει προσφυγή κατά τους όρους του άρθρου 66.
Αρθρο 32δ (*). (*) Το άρθρο προστίθεται από το άρθρο 4 της ΕΕΠ.

1. Το Συμβούλιο, αποφασίζοντας ομοφώνως, κατόπιν αιτήσεως του Δικαστηρίου και μετά από διαβούλευση με την Επιτροπή και το Ευρωπαϊκό Κοινοβούλιο, μπορεί να προσαρτήσει στο Δικαστήριο των Ευρωπαϊκών Κοινοτήτων ένα δικαστήριο για την εκδίκαση σε πρώτο βαθμό, υπό την επιφύλαξη ασκήσεως εφέσεως ενώπιον του Δικαστηρίου, περιοριζόμενης σε νομικά θέματα και υπό τους όρους που καθορίζει ο οργανισμός του Δικαστηρίου, ορισμένων κατηγοριών προσφυγών που ασκούνται από φυσικά ή νομικά πρόσωπα. Το δικαστήριο αυτό δεν θα είναι αρμόδιο να εκδικάζει ούτε τις υποθέσεις που εισάγονται από τα Κράτη μέλη ή τα κοινοτικά όργανα ούτε τα προδικαστικά ζητήματα που παραπέμπονται δυνάμει του άρθρου 41.

2. Το Συμβούλιο, σύμφωνα με τη διαδικασία που προβλέπεται στην παράγραφο 1, καθορίζει τη σύνθεση του δικαστηρίου αυτού και θεσπίζει τις αναγκαίες προσαρμογές και συμπληρωματικές διατάξεις του οργανισμού του Δικαστηρίου. Εκτός από αντίθετη απόφαση του Συμβουλίου, οι διατάξεις της παρούσας συνθήκης που αφορούν το Δικαστήριο, και ιδίως οι διατάξεις του πρωτοκόλλου για τον οργανισμό του Δικαστηρίου, εφαρμόζονται και στο δικαστήριο αυτό.

3. Τα μέλη του δικαστηρίου αυτού επιλέγονται μεταξύ προσώπων που παρέχουν πλήρη εγγύηση ανεξαρτησίας και έχουν την απαιτούμενη ικανότητα για την άσκηση δικαστικών καθηκόντων· διορίζονται με κοινή συμφωνία από tir κυβερνήσεις των κρατών μελών για περίοδο έξι ετών. Ανά τριετία γίνεται μερική ανανέωση. Τα εξερχόμενα μέλη μπορούν να διορίζονται εκ νέου.

4. Το δικαστήριο αυτό καταρτίζει τον κανονισμό διαδικασίας του, σε συμφωνία με το Δικαστήριο. Ο κανονισμός αυτός υπόκειται στην ομόφωνη έγκριση του Συμβουλίου.
11951K/PRO/CJ/26

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙΙ: Διαδικασία, Δημοσιότητα της συνεδρίασης, Άρθρο 26
Αρθρο 88

Αν η Ανωτάτη Αρχή θεωρεί ότι ένα κράτος παρέβη υποχρέωσή του εκ της παρούσης συνθήκης διαπιστώνει την εν λόγω παράβαση με αιτιολογημένη απόφαση αφού παράσχει τη δυνατότητα στο κράτος αυτό να διατυπώσει τις παρατηρήσεις του. Τάσσει στο εν λόγω κράτος προθεσμία για την εκτέλεση της υποχρεώσεώς του.

Το κράτος δύναται να ασκήσει προσφυγή πλήρους διακιοδοσίας ενώπιον του Δικαστηρίου εντός δύο μηνών από της κοινοποιήσεως της αποφάσεως.

Αν το κράτος δεν εκτελέσει την υποχρέωσή του εντός της προθεσμίας που ορίζεται από την Ανωτάτη Αρχή, ή σε περίπτωση προσφυγής αν η προσφυγή απορριφθεί, η Ανωτάτη Αρχή δύναται μετά σύμφωνη γνώμη του Συμβουλίου που αποφασίζει με πλειοψηφία δύο τρίτων:

α) να αναστείλει την καταβολή των ποσών τα οποία οφείλει να καταβάλει στο εν λόγω κράτος δυνάμει της παρούσης συνθήκης·

β) να λάβει μέτρα ή να εξουσιοδοτήσει τα άλλα Κράτη μέλη να λάβουν μέτρα, κατά παρέκκλιση των διατάξεων του άρθρου 4, για την επανόρθωση των συνεπειών της διαπιστωθείσης παραλείψεως.

Κατά των αποφάσεων των λαμβανομένων κατ’ εφαρμογή των περιπτώσεων α) και β) δύναται να ασκηθεί προσφυγή πλήρους δικαιοδοσίας εντός προθεσμίας δύο μηνών από της κοινοποιήσεώς τους.

Αν τα μέτρα που προβλέπονται ανωτέρω αποδειχθούν μη αποτελεσματικά η Ανωτάτη Αρχή φέρει το ζήτημα ενώπιον του Συμβουλίου.
Αρθρο 9

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 10 της συνθήκης συγχωνεύσεως που έχει ως εξής:

1. Η Επιτροπή αποτελείται από δεκαεπτά μέλη που επιλέγονται βάσει των γενικών τους προσόντων και τα οποία παρέχουν κάθε εγγύηση ανεξαρτησίας(*).

(*) Το πρώτο εδάφιο της παραγράφου 1 όπως τροποποιήθηκε από το άρθρο 15 της πράξεως προσχωρήσεως Ισπ./Πορτ.

Ο αριθμός των μελών της Επιτροπής δύναται να τροποποιηθεί ομοφώνως από το Συμβούλιο.

Μόνον οι έχοντες την ιθαγένεια των Κρατών μελών δύνανται να είναι μέλη της Επιτροπής.

Η Επιτροπή πρέπει να περιλαμβάνει τουλάχιστον έναν υπήκοο από κάθε Κράτος μέλος, χωρίς ο αριθμός των μελών των εχόντων την αυτή ιθαγένεια να είναι μεγαλύτερος των δύο.

2. Τα μέλη της Επιτροπής ασκούν τα καθήκοντά τους με πλήρη ανεξαρτησία προς το γενικό συμφέρον των Κοινοτήτων.

Κατά την εκπλήρωση των καθηκόντων τους δεν ζητούν ούτε δέχονται υποδείξεις από καμία κυβέρνηση ή άλλον οργανισμό. Απέχουν από κάθε πράξη ασυμβίβαστη προς το χαρακτήρα των καθηκόντων τους. Κάθε Κράτος μέλος υποχρεούται να σέβεται την αρχή αυτή και να μην επιδιώκει να επηρεάζει τα μέλη της Επιτροπής κατά την εκτέλεση του έργου τους.

Τα μέλη της Επιτροπής δε δύνανται κατά τη διάρκεια της θητείας τους να ασκούν οποιαδήποτε άλλη επαγγελματική δραστηριότητα, αμειβομένη ή μη. Αναλαμβάνουν επισήμως την υποχρέωση, κατά την ανάληψη των καθηκόντων τους, να τηρούν κατά τη διάρκεια της θητείας τους και μετά τη λήξη αυτής τις υποχρεώσεις που απορρέουν εκ της θέσεώς τους και κυρίως τα καθήκοντα εντιμότητος και διακριτικότητος ως προς την αποδοχή, μετά τη λήξη της θητείας τους, ορισμένων θέσεων ή ορισμένων πλεονεκτημάτων. Σε περίπτωση παραβιάσεως των υποχρεώσεων αυτών το Δικαστήριο, αιτήσει του Συμβουλίου ή της Επιτροπής, δύναται, αναλόγως της περιπτώσεως, ή να απαλλάξει των καθηκόντων του το ενδιαφερόμενο μέλος, υπό τις προϋποθέσεις του άρθρου 13 (*), ή να αποφασίσει την έκπτωσή του από το δικαίωμα συνταξιοδοτήσεως ή από άλλες αντ’ αυτού παροχές.]

() Αρθρο 13 της συνθήκης συγχωνεύσεως. Βλέπε κατωτέρω υποσημείωση του άρθρου 12.
Αρθρο 60

1. Απαγορεύεται στον τομέα των τιμών κάθε πρακτική αντίθετη προς τα άρθρα 2, 3 και 4 και ιδίως:

- κάθε αθέμιτη πρακτική ανταγωνισμού, ιδιαίτερα οι αμιγώς προσωρινές ή τοπικές μειώσεις τιμών που αποβλέπουν στην απόκτηση μονοπωλιακής θέσεως εντός της κοινής αγοράς·

- κάθε πρακτική που εισάγει διακρίσεις και συνεπάγεται, εντός της κοινής αγοράς, την εφαρμογή από ένα πωλητή ανίσων όρων επί συγκρισίμων συναλλαγών, ιδίως βάσει της ιθαγενείας των αγοραστών.

Η Ανωτάτη Αρχή με αποφάσεις λαμβανόμενες κατόπιν διαβουλεύσεως με τη Συμβουλευτική Επιτροπή και το Συμβούλιο, δύναται να καθορίσει κάθε πρακτική που εμπίπτει στην απαγόρευση αυτή.

2. Προς επίτευξη των ανωτέρω αναφερομένων σκοπών:

α) Οι τιμοκατάλογοι και οι όροι πωλήσεως που εφαρμόζονται από τις επιχειρήσεις εντός της κοινής αγοράς πρέπει να δημοσιεύονται, κατά το μέτρο και σύμφωνα με τους τύπους που ορίζονται από την Ανωτάτη Αρχή κατόπιν διαβουλεύσεως με τη Συμβουλευτική Επιτροπή· αν η Ανωτάτη Αρχή διαπιστώσει ότι η επιλογή από μία επιχείρηση του σημείου βάσει του οποίου καταρτίζει τον τιμοκατάλογό της είναι αντικανονική και ότι επιτρέπει ιδίως να παρακαμφθούν οι κατωτέρω διατάξεις του εδαφίου β) απευθύνει στην επιχείρηση αυτή τις κατάλληλες συστάσεις.

β) Οι χρησιμοποιούμενες μέθοδοι δηλώσεως των τιμών δεν πρέπει να έχουν ως αποτέλεσμα επί των τιμών που εφαρμόζονται από μία επιχείρηση εντός της κοινής αγοράς, όταν αναχθούν στις ισοδύναμες τιμές του σημείου avetgq_ar που επελέγη για την κατάρτιση του τιμοκαταλόγου τους:

- αυξήσεις σε σχέση με την τιμή που προβλέπεται από τον εν λόγω τιμοκατάλογο για συγκρίσιμη συναλλαγή· ή

- επιπτώσεις επί της τιμής αυτής, το ποσό των οποίων υπερβαίνει:

- είτε το μέτρο που επιτρέπει την ευθυγράμμιση της γενομένης προσφοράς με τον κατάλογο τιμών καταρτιζόμενο βάσει άλλου σημείου που παρέχει στον αγοραστή τους πλέον ευνοϊκούς όρους στον τόπο παραδόσεως·

- είτε τα όρια που καθορίζονται με αποφάσεις της Ανωτάτης Αρχής, μετά γνώμη της Συμβουλευτικής Επιτροπής, για κάθε κατηγορία προϊόντων, λαμβανομένης ενδεχομένως υπόψη της προελεύσεώς τους ή του προορισμού τους.

Οι αποφάσεις αυτές λαμβάνονται όταν παρίστανται αναγκαίες για την αποφυγή διαταραχών στο σύνολο ή σε τμήμα της κοινής αγοράς, ή ανισοτήτων που θα προέκυπταν από μία διαφορά μεταξύ των μεθόδων δηλώσεως των τιμών, που εφαρμόζονται για ένα προϊόν και τα υλικά που χρησιμοποιούνται για την κατασκευή του. Οι αποφάσεις αυτές δεν εμποδίζουν τις επιχειρήσεις να ευθυγραμμίζουν τις προσφορές τους με τους όρους που προσφέρουν οι εκτός της Κοινότητος επιχειρήσεις, υπό την προϋπόθεση ότι οι συναλλαγές αυτές κοινοποιούνται στην Ανωτάτη Αρχή, η οποία δύναται, σε περίπτωση καταχρήσεως, να περιορίζει ή να καταργεί έναντι των εν λόγω επιχειρήσεων το ευεργέτημα της εξαιρέσεως αυτής.
Αρθρο 43

Το Δικαστήριο είναι αρμόδιο να αποφαίνεται επί κάθε άλλης περιπτώσεως προβλεπομένης από πρόσθετη διάταξη της παρούσης συνθήκης.

Δύναται επίσης να αποφασίζει επί όλων των περιπτώσεων των συναφών με το αντικείμενο της παρούσης συνθήκης, όταν η νομοθεσία ενός Κράτους μέλους το καθιστά αρμόδιο.
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος τέταρτος - Γενικές διατάξεις, Άρθρο 83





Αρθρο 83 Η ίδρυση της Κοινότητος δεν προδικάζει με κανένα τρόπο το καθεστώς ιδιοκτησίας των επιχειρήσεων που υπόκεινται στις διατάξεις της παρούσης συνθήκης.
Αρθρο 2

Η Ευρωπαϊκή Κοινότης Ανθρακος και Χάλυβος έχει ως αποστολή να συμβάλει, εν αρμονία με τη γενική οικονομία των Κρατών μελών και χάρη στη δημιουργία μιας κοινής αγοράς κατά τους όρους του άρθρου 4, στην οικονομική επέκταση, στην ανάπτυξη της απασχολήσεως και στην ανύψωση του βιοτικού επιπέδου εντός των Κρατών μελών.

Η Κοινότης οφείλει να δημιουργήσει προοδευτικώς τις προϋποθέσεις που εξασφαλίζουν μόνες τους την ορθολογικότερη κατανομή της παραγωγής στο υψηλότερο επίπεδο παραγωγικότητος, διαφυλάττοντας συγχρόνως τη συνεχή απασχόληση και αποφεύγοντας την πρόκληση θεμελιωδών και παρατεινομένων διαταραχών της οικονομίας των Κρατών μελών.
Αρθρο 10

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 11 της συνθήκης συγχωνεύσεως που έχει ως εξής:

Τα μέλη της Επιτροπής διορίζονται διά κοινής συμφωνίας από τις κυβερνήσεις των Κρατών μελών.

Η θητεία τους διαρκεί τέσσερα έτη και δύναται να ανανεωθεί.]
11951K020

Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Τίτλος δεύτερος - Τα όργανα της Κοινότητος, Κεφάλαιο ΙΙ: Η Συνέλευση,Άρθρο 20
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Άνθρακος και Χάλυβος, Τίτλος ΙΙ: Οργάνωση, Γενικοί εισαγγελείς, Άρθρο 11





Αρθρο 11 Ο γενικός εισαγγελεύς διατυπώνει δημοσία με πλήρη αμεροληψία και ανεξαρτησία προφορικές και αιτιολογημένες προτάσεις επί των υποθέσεων που έχουν υποβληθεί στο Δικαστήριο, για να το συνδράμει στην εκπλήρωση του κατά το άρθρο 31 της συνθήκης έργου του
Αρθρο 30

(Το άρθρο καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 5 της συνθήκης συγχωνεύσεως που έχει ως εξής:

Το Συμβούλιο θεσπίζει τον κανονισμό του.]